ale
Store norske leksikon,Næringsmidler og husholdning,Drikke,Øl,Øltyper
Ale er en fellesbetegnelse på engelske øltyper. Da det i middelalderen ble alminnelig å bruke humle i ølbryggingen, ble humlet øl kalt beer og uhumlet øl ale. Fra slutten av 1800-tallet er alt engelsk øl humlet, og ale blir samlebetegnelse for alt overgjæret øl som ikke er såkalt stout (mørkt og fyldig).
Ale forekommer i tallrike varianter – mild, bitter, pale ale, brown ale og flere. Også styrkegraden varierer. Noe er svakere enn norsk pils, noe (strong ale) har 10 volumprosent alkohol eller mer. Både ale og stout er overgjæret.Kontinentale, undergjærede øltyper har etter hvert overtatt omtrent halvparten av det engelske ølmarked, hvor de betegnes som lager. Les mer i Store norske leksikon øl bryggeri